CELEX: 62021CN0688
Language: el
Date: 2021-11-17 00:00:00
Title: Υπόθεση C-688/21: Αίτηση προδικαστικής αποφάσεως την οποία υπέβαλε το Conseil d'État (Γαλλία) στις 17 Νοεμβρίου 2021 — Confédération paysanne, Réseau Semences Paysannes, Les Amis de la Terre France, Collectif vigilance OGM et Pesticides 16, Vigilance OG2M, CSFV 49, OGM: dangers, Vigilance OGM 33 κατά Premier ministre, Ministre de l'Agriculture et de l'Alimentation

24.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 37/19
            
         
      Αίτηση προδικαστικής αποφάσεως την οποία υπέβαλε το Conseil d'État (Γαλλία) στις 17 Νοεμβρίου 2021 — Confédération paysanne, Réseau Semences Paysannes, Les Amis de la Terre France, Collectif vigilance OGM et Pesticides 16, Vigilance OG2M, CSFV 49, OGM: dangers, Vigilance OGM 33 κατά Premier ministre, Ministre de l'Agriculture et de l'Alimentation
      (Υπόθεση C-688/21)
      (2022/C 37/26)
      Γλώσσα διαδικασίας: η γαλλική
      
         Αιτούν δικαστήριο
      
      Conseil d'État
      
         Διάδικοι στην υπόθεση της κύριας δίκης
      
      
         Προσφεύγουσες: Confédération paysanne, Réseau Semences Paysannes, Les Amis de la Terre France, Collectif vigilance OGM et Pesticides 16, Vigilance OG2M, CSFV 49, OGM: dangers, Vigilance OGM 33
      
         Καθών: Premier ministre, Ministre de l'Agriculture et de l'Alimentation
      
         Παρεμβαίνουσα: Fédération française des producteurs d’oléagineux et de protéagineux
      
         Προδικαστικά ερωτήματα
      
      
                  1)
               
               
                  Έχει το άρθρο 3, παράγραφος 1, της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ (1) του Συμβουλίου, σε συνδυασμό με το παράρτημα I B, σημείο 1, της εν λόγω οδηγίας και υπό το πρίσμα της αιτιολογικής σκέψης 17 αυτής, την έννοια ότι, προκειμένου να προσδιοριστούν, μεταξύ των τεχνικών/μεθόδων μεταλλαξιογένεσης, οι τεχνικές/μέθοδοι οι οποίες χρησιμοποιούνται κατά παράδοση σε ορισμένες εφαρμογές και των οποίων η ασφάλεια έχει από μακρού αποδειχθεί, κατά την έννοια της απόφασης του Δικαστηρίου της 25ης Ιουλίου 2018, πρέπει να ληφθεί υπόψη μόνον ο τρόπος με τον οποίο ο μεταλλαξιογόνος παράγοντας τροποποιεί το γενετικό υλικό του οργανισμού ή πρέπει να ληφθεί υπόψη το σύνολο των παραλλακτικοτήτων του οργανισμού που προκαλούνται από τη χρησιμοποιούμενη διαδικασία, περιλαμβανομένων των σωμακλωνικών παραλλακτικοτήτων, που είναι ικανές να επηρεάσουν την ανθρώπινη υγεία και το περιβάλλον;
               
            
                  2)
               
               
                  Έχει το άρθρο 3, παράγραφος 1, της οδηγίας 2001/18/ΕΚ της 12ης Μαρτίου 2001, σε συνδυασμό με το παράρτημα I B, σημείο 1, της οδηγίας και υπό το πρίσμα της αιτιολογικής σκέψης 17 αυτής, την έννοια ότι, προκειμένου να εξακριβωθεί αν τεχνική/μέθοδος μεταλλαξιογένεσης χρησιμοποιείται κατά παράδοση σε ορισμένες εφαρμογές και η ασφάλειά της έχει από μακρού αποδειχθεί, κατά την έννοια της απόφασης του Δικαστηρίου της 25ης Ιουλίου 2018, πρέπει να ληφθούν υπόψη μόνον οι υπαίθριες καλλιέργειες των οργανισμών που προέκυψαν μέσω της εν λόγω τεχνικής/μεθόδου ή μπορούν επίσης να ληφθούν υπόψη οι εργασίες και οι δημοσιεύσεις σχετικά με έρευνες που δεν αφορούν τις εν λόγω καλλιέργειες και, όσον αφορά τις εν λόγω εργασίες και δημοσιεύσεις, πρέπει να ληφθούν υπόψη μόνον εκείνες που αφορούν τους κινδύνους για την ανθρώπινη υγεία ή το περιβάλλον;
               
            
         (1)  ΕΕ 2001, L 106, σ. 1.